**Anunț selecție mobilități de predare**

**în cadrul programului ERASMUS+**

**pentru anul universitar 2021-2022**

Stimați colegi,

Prima rundă de selecții va avea loc pînă la data de **20 ianuarie 2022**.

Criteriul de selecție este unic și constă în evaluarea obiectivelor și activităților propuse pentru mobilitatea Erasmus+ de predare pentru care se candidează, conform *Teaching Agreement*-ului din dosarul de candidatură (maximum 10 p.).

Dosarul de candidatură trebuie să includă

1. **CV-ul candidatului**,
2. **Teaching Agreement – completat cu activitățile planificate**
3. **un document din care să reiasă relația contractuală cu UAIC**.

**Durata minimă** a unei mobilități de predare este de **2 zile (minimum 8 ore de predare).** Conform Ghidului Programului Erasmus+, **există posibilitatea efectuării și de mobilități combinate** (predare + formare), caz în care **numărul minim de ore de predare este de 4 ore/săptămînă**.

!!! Pot participa la selecție cadrele didactice și cercetătorii UAIC care nu sînt deja selectați pentru o mobilitate de predare în cadrul apelurilor precedente și care nu și-au desfășurat mobilitatea / nu și-au început formalitățile de deplasare pentru mobilitate pînă la momentul selecției.

!!! Termenul limită de desfășurare a acestor mobilități este finalul anului academic în curs (30 septembrie 2022).

Pentru a oferi informații suplimentare și a răspunde eventualelor întrebări, se organizează două ședințe informative online, după cum urmează:

· Joi, 2 decembrie 2021, ora 15.00: <https://uaic.webex.com/uaic/j.php?MTID=me312bb953191e088a9bab75845071beb>.

· Miercuri, 8 decembrie, ora 11.00: <https://uaic.webex.com/uaic/j.php?MTID=m73986725f3c269ce4ae10b4d3f392fbd>.   
  
A se vedea și anexele cu modelul de *Teaching Agreement* care ar trebui completat, lista cu acordurile semnate de Facultatea noastră, precum și regulamentul ce privește stagiile de predare.

**Data limită de depunere a dosarelor este 19 ianuarie 2022.**

**27.11.2021 Lect. dr. Roxana Vieru**

**Coordonator Erasmus+**